"Ons kriteria is gebasseer op die Stellenbosch Batebouers se konsep wat ook hierdie projek vir ons administreer en sluit onder meer die volgende in: motivering van die jeug; bevordering van 'n positiewe ingesteldheid teenoor die skool; die skep van 'n veilige omgewing; die skep van grense vir sosiale gedrag; en die bewusmaking van hul ouers se rol hierin," sê Murray.
Die e'Bosch-erfenisprojek, voorheen bekend as die Stellenbosch-erfenisprojek, is nou in sy vyfde bestaansjaar en word deur 'n span vrywillgers van sowat 40 verteenwoordigers uit al tien die 'dorpies' van Stellenbosch bestuur. Vanjaar sal hulle tydens September 'n wye verskeidenheid sport- en kulturele programme vir laerskoolleerders tot senior burgers aanbied.
Die doelwit van die projek is om Stellenbosch 'n plek te maak waar elkeen die geleentheid sal kry om benewens die uitleef van sy eie kultuur, ook 'n gesamentlike kultuur vir al die mense van Stellenbosch te ontdek. Besoek hul webblad www.erfenisfees.co.za vir meer inligting.
Die universele taal van musiek wat ons almal bind blyk een van die belangrikste werktuie in die e'Bosch-beweging van Stellenbosch te word om die mure tussen mense af te breek en 'n nuwe gemeenskaplike kultuur, benewens hul eie, vir almal tot stand te bring.
Die e'Bosch-skoolkoorfees nou in sy vierde bestaansjaar spog met 'n rekordgetal van 25 skole vir vanjaar se optrede op 18 September in die Kruiskerk. Hiervan is 15 laer- en 10 hoërskole uit die groter Stellenbosch-omgewing tot sover as Franschhoek.